
„Kārtība par finansiāla vai materiāltehniska atbalsta piešķiršanu kristīgo konfesiju sakrālo celtņu saglabāšanai Līvānu novadā”

2026. gada 25. jūnijā
	Izdots saskaņā ar Pašvaldību likuma 
4. panta pirmās daļas 5. punktu, 5. panta pirmo daļu 
un 10. panta pirmās daļas 21. punktu

Nr.18



I. Vispārīgie jautājumi
1. Kārtībā noteikts kā Līvānu novada pašvaldība (turpmāk – Pašvaldība) izskata kristīgo konfesiju draudžu iesniegumus par finansiāla atbalsta piešķiršanu sakrālo celtņu saglabāšanai.
2. Sakrāla celtne šīs kārtības izpratnē ir tradicionālo kristīgo konfesiju kulta ēka vai cita reliģiskajai darbībai paredzēta būve, kā arī tai funkcionāli piegulošā teritorija.
3. Kārtības mērķis ir veicināt Līvānu novada kultūrvēsturiskā un arhitektoniskā mantojuma saglabāšanu un pieejamību. 
4. Finansējums tiek piešķirts Pašvaldības kārtējā gada budžetā šim mērķim paredzēto līdzekļu ietvaros.
II. Atbalsta saņēmēji
5. Atbalstu var saņemt Latvijā reģistrētas tradicionālās kristīgo konfesiju draudzes.
6. Atbalstam var pieteikt būves, kas atbilstoši Ministru kabineta 2018. gada 12. jūnija noteikumiem Nr. 326 „Būvju klasifikācijas noteikumi” klasificējamas kā kulta ēkas, izņemot tās būves, kas nav piederīgas kristīgajām konfesijām.
7. Sakrālajai celtnei jāatrodas Līvānu novada administratīvajā teritorijā.
8. Draudzei jābūt īpašuma, valdījuma vai lietošanas tiesībām uz attiecīgo objektu.

III. Atbalstāmās aktivitātes
9. Jumtu, fasāžu, logu, durvju, torņu un konstrukciju remonts.
10. Restaurācijas darbi.
11. Elektroinstalāciju, apkures un ugunsdrošības sistēmu atjaunošana vai ierīkošana.
12. Avārijas stāvokļa novēršana.
13. Projektēšanas vai restaurācijas dokumentācijas izstrāde.
14. Sakrālajām celtnēm pieguļošo teritoriju uzturēšanas un labiekārtošanas darbi, ja tie nepieciešami kultūrvēsturiskā mantojuma saglabāšanai, sabiedrības drošībai vai objekta pieejamības nodrošināšanai. 
15. Šīs kārtības 13. punktā minētie darbi var ietvert: 
     15.1. zāles pļaušanu;
     15.2. krūmu un apauguma novākšanu;
     15.3. sniega tīrīšanu;
     15.4. piekļuves ceļu uzturēšanu;
     15.5. citus teritorijas uzturēšanas darbus.
16. Atbalstu 14. punktā minētajiem darbiem var veikt finansiālā, materiāltehniskā vai pakalpojuma veidā.
17. Citiem iepriekš nepieminētiem, bet ar sakrālo celtņu ilgtspēju saistītiem darbiem vai inventāra iegādei.  
IV. Iesnieguma iesniegšanas kārtība un norādāmā informācija
18. Iesniegumu tiesīgas iesniegt ir Līvānu novada kristīgo konfesiju draudzes.
19. Iesnieguma iesniedzējs ir atbildīgs par visu nepieciešamo saskaņojumu saņemšanu un nodrošina to esību pirms iesnieguma iesniegšanas, tai skaitā, ja nepieciešams, saņem attiecīgās draudzes pārraugošās personas (mācītāja, diakona, vikāra vai citas kompetentās personas) saskaņojumu.
20. Iesniegumus pieņem visa kalendārā gada laikā pašvaldības budžetā paredzēto līdzekļu ietvaros.
21. Komisija iesniegumus izskata divu nedēļu laikā.
22. Iesniegumā obligāti norādāmā informācija:
     22.1. Draudzes nosaukums un reģistrācijas dati.
     22.2. Atbildīgās personas kontaktinformācija.
     22.3. Sakrālās būves nosaukums un adrese.
     22.4. Darbu apraksts un pamatojums.
     22.5. Projekta kopējās izmaksas.
     22.6. Pieprasītā finansējuma apmērs.
     22.7. Plānotais darbu izpildes termiņš.
23. Papildus pievienojamie dokumenti: 
     23.1. izmaksu tāme;
     23.2. nepieciešamie saskaņojumi;
     23.3. citus finansējuma avotus apliecinoši dokumenti, ja tādi ir.

V. Iesniegumu izvērtēšana un lēmuma pieņemšana
24. Iesniegumus izvērtē un lēmumu pieņem ar Pašvaldības domes priekšsēdētāja rīkojumu izveidota komisija piecu locekļu sastāvā. Komisijas sastāvā var iekļaut Līvānu novada domes deputātus, Līvānu novada Centrālās pārvaldes darbiniekus, kā arī citu Pašvaldības iestāžu pārstāvjus atbilstoši to kompetencei. 
5 Komisijai ir tiesības:
     25.1. pieprasīt papildu informāciju;
     25.2. veikt objekta apsekošanu;
     25.3. pieaicināt ekspertus bez balsstiesībām.
26. Komisija, izvērtējot iesniegumus, ņem vērā:
     26.1. objekta kultūrvēsturisko nozīmi;
     26.2. tehnisko stāvokli;
     26.3. darbu steidzamību;
     26.4. sabiedrisko ieguvumu;
     26.5. pieejamos budžeta līdzekļus;
     26.6. pretendenta līdzfinansējumu.
27. Komisijas loceklis nepiedalās iesnieguma izskatīšanā un lēmuma pieņemšanā, ja viņš pārstāv attiecīgo draudzi vai pastāv citi interešu konflikta riski.

VI. Finansējuma piešķiršanas kārtība
28. Finansējums tiek piešķirts, pamatojoties uz komisijas lēmumu.
28. Vienam objektam piešķiramais finansējums nepārsniedz 5000,00 EUR kalendārajā gadā.
30. Pirms finansējuma izmaksas tiek noslēgts līgums, kurā noteikts piešķirtā atbalsta veids, atbalsta apmērs, pušu saistības un pienākumus, atskaišu iesniegšanas kārtība un atbildība par līguma noteikumu neizpildi. 
31. Atbalsta saņēmējs nodrošina iespēju Pašvaldības pārstāvjiem pārliecināties par atbalsta izmantošanu atbilstoši līguma nosacījumiem. 

VII. Atskaites un kontrole
32. Finansējuma saņēmējs 30 (trīsdesmit) dienu laikā pēc darbu pabeigšanas iesniedz atskaiti.
33. Pašvaldībai ir tiesības veikt objekta apsekošanu.

VIII. Noslēguma jautājumi
34. Kārtība stājas spēkā ar tās apstiprināšanas dienu.
35. Iesniegumus par finansiāla vai materiāltehniska atbalsta piešķiršanu kristīgo konfesiju sakrālo celtņu saglabāšanai, kas Pašvaldībā saņemti pirms šīs kārtības spēkā stāšanās dienas un par kuriem nav pieņemts lēmums, izvērtē atbilstoši šajā kārtībā noteiktajai procedūrai.

Domes priekšsēdētājs 					                         Dāvids Rubens

